《和叔来谒李守值其在告作诗戏之》
宋代·李正民

赤袍画戟拥朱门，铃阁晨扃正谢宾。京兆欲行犹案事，杜陵投谢尚论亲。

蕙帷鹤怨空寒夜，名纸毛生踏路尘。南郡高风非托疾，未应吐哺愧前人。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。